CELEX: 62009TN0028
Language: hu
Date: 2009-01-21 00:00:00
Title: T-28/09. sz. ügy: 2009. január 21-én benyújtott kereset – Park kontra OHIM – Bae (PINE TREE)

4.4.2009   
            
            
               HU
            
            
               Az Európai Unió Hivatalos Lapja
            
            
               C 82/29
            
         2009. január 21-én benyújtott kereset – Park kontra OHIM – Bae (PINE TREE)
   (T-28/09. sz. ügy)
   (2009/C 82/51)
   A keresetlevél nyelve: német
   Felek
   
      Felperes: Mo-Hwa Park (Hillscheid, Németország) (képviselő: P. Lee ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Chong-Yun Bae (Berlin, Németország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül az OHIM negyedik fellebbezési tanácsának 2008. november 13-i határozatát (R 1882/2007-4. sz. ügy);
            
         
               —
            
            
               az Elsőfokú Bíróság a beavatkozót kötelezze az eljárási költségek (ideértve a fellebbezési eljárás során felmerült költségeket is) viselésére.
            
         Jogalapok és fontosabb érvek
   
      A megszűnés iránti kérelemmel érintett közösségi védjegy: a „PINE TREE” ábrás védjegy a 28. osztályba tartozó áruk vonatkozásában (318 857. sz. közösségi védjegy).
   
      A közösségi védjegy jogosultja: Chong-Yun Bae.
   
      A közösségi védjegy megszűnésének megállapítását kérelmező fél: a felperes.
   
      A törlési osztály határozata: a törlési osztály megállapította az érintett közösségi védjegy megszűnését.
   
      A fellebbezési tanács határozata: a fellebbezési tanács hatályon kívül helyezte a megtámadott határozatot és elutasította az érintett védjegy megszűnésének megállapítására irányuló kérelmet.
   
      Jogalapok: A fellebbezés elfogadhatatlan és nem állapítható meg az érintett közösségi védjegy oltalmát biztosító használat a 40/94/EK rendelet (1) 15. cikke és 50. cikke (1) bekezdésének első mondata alapján.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994. L 11., 1. o.; magyar nyelvű különkiadás 17. fejezet, 1. kötet, 146. o.).